Document ID: /roh_data/filtered/fineweb-2-filterrobots_roh.jsonl.gz/15846

La carriera da Gasser en l'administraziun federala ha cumenzà sco collavuratur scientific. Il 2009 ha l'anteriura cussegliera Eveline Widmer Schlumpf clamà l'econom sco directur ad interim da l'uffizi per migraziun.
Successur da diplomats versads
Jörg Gasser succeda ussa a dus diplomats versads. Sco ultim ha de Watteville timunà il secretariat statal.
La fin da zercladur va el en pensiun, salva però ses mandat sco schefdelegà per il dossier da l'Uniun europeica. De Watteville era succedì a Michael Ambühl. Omadus èn stads participads a tractativas impurtantas tranter la Svizra e l'UE.
Avant il temp en l’administraziun federala è Gasser stà activ per il Comité internaziunal da la Crusch Cotschna, tranter auter sco suppleant dal schefdelegà en regiuns da crisa.
RR novitads 14:00